Tehniline kirjeldus

Hankija nimi: Viru-Nigula Vallavalitsus
Hanke nimetus: Aseri jäätmejaama ehituse tööprojekti ekspertiis ja ehitamise omanikujärelevalve teostamine
Hankija eesmärk

Hankija (edaspidi ka: Tellija) eesmärgiks on teostada Aseri jäätmejaama  tööprojekti ekspertiis kõikidele projektiosadele (sh arhitektuurne osa, konstruktiivne osa ja kõikide tehnosüsteemide projektiosad) ja ehitamise omanikujärelevalve teostamine. 
Hankija eesmärgi saavutamiseks on Pakkujal (edaspidi ka: Töövõtja) kohustus pakkumuse koostamise käigus põhjalikult tutvuda olemasoleva hankedokumentatsiooniga ning kajastada pakkumuse maksumuses kõik Pakkuja kulutused, mis on vajalikud Hankija eesmärgi saavutamiseks. 

Projekti asukoht on: https://drive.google.com/drive/folders/13ROYfx9gcRNLw7MYMGYjfpnIE_tPNv-R?usp=sharing
Objekti asukoht 

Kordoni  tn 12, Aseri alevik (katastritunnus 15401:001:0428), Viru-Nigula vald.
Üldnõuded
Käesolev tehniline kirjeldus määratleb Viru-Nigula vallas Aseri alevikus aadressil Kordoni tn 12 rajatava jäätmejaama ehitusprojekti ekspertiisi teostamise sisu, mahu ja ekspertiisile esitatavad nõuded ning omanikupoolse ehitustööde järelevalveteenuse sisu ja mahu.
Ekspertiisi eesmärgiks on hinnata ehitusprojekti vastavust kehtivatele õigusaktidele, standarditele, projekteerimise lähteülesandele ja Tellija eesmärkidele ning tagada kvaliteetse ehitushanke läbiviimise võimalikkus. Ekspertiis peab võimaldama tuvastada projekti puudused enne ehitushanke väljakuulutamist.

Teenuse pakkumine peab sisaldama hinnajaotustabelit (Lisa 3), kus on näidatud:

1) Tööprojekti esmaekspertiisi ja kordusekspertiisi maksumus kokku (millele lisandub KM);
2) Järelevalveteenuse teostamise maksumus kokku (millele lisandub KM) alates ehitamise algusest kuni ehitustööde lepingu lõpuni;
3) Garantiiajal vajalike toimingute ja ülevaatuste kogumaksumus (millele lisandub KM);
4) Teenuse maksumus kokku (millele lisandub KM)

Vormil Lisa 4 tuleb välja tuua vastutavate spetsialistide nimed ja viited MTR-le.

Töö teostamise alusdokumendid

Ekspertiisi aluseks on:

· Ehitusseadustik;

· Ehitusseadustiku rakendusaktid;

· Majandus- ja taristuministri määrus nr 62 „Nõuded ehitusprojekti ekspertiisile";

· Majandus- ja taristuministri määrus nr 97 „Nõuded ehitusprojektile";

· EVS 932 „Ehitusprojekt";

· Projekteerimise lähteülesanne;

· Projekteerimishanke dokumentatsioon;

· Ekspertiisiks esitatav põhiprojekt;

· Muud asjakohased standardid ja tehnilised normid. 
Ehitamise omanikujärelevalve teostamisel lähtuda valdkondi reguleerivatest standarditest ja normidest, heast ehitustavast ning kehtivast seadusandlusest ja määrustest, sh.

· Ehitusseadustik;

· Elektriohutusseadus;

· Omaniku järelevalve tegemise kord (MTM määrus 02.07.2015 nr 80 “Omanikujärelevalve tegemise kord“);

Ehitusprojekti ekspertiisi teostamine

Projekti ekspertiisi üldandmed ja eksperdi ülesanded

Ekspertiishinnang tuleb koostada vastavalt majandus- ja taristuministri 08.06.2015.a määrusele nr 62 „Nõuded ehitusprojekti ekspertiisile“ ning peab käsitlema kõiki projekti koosseisu kuuluvaid osasid (sh kõik eriosad ja konstruktsioonid). Eksperthinnang antakse Tellijale üle digitaalselt allkirjastatult andmekandjal.

1. Aseri jäätmejaama projekteerija on Projektbüroo OÜ  (registrikood: 14426010).

Projekteerimistööde töövõtuleping on sõlmitud 01.06.2026, projekterimistööde täitmise tähtaeg on 31.10.2026. Tellija annab ehitusprojekti Töövõtjale ekspertiisi teostamiseks üle hiljemalt 15.11.2026.
2. Ekspertiisi maht

Üldiste kontrolltoimingute osas tuleb kontollida:

· projekti vastavust kehtivatele õigusaktidele;

· projekti vastavust projekteerimise lähteülesandele;

· projekti vastavust põhiprojekti staadiumi nõuetele;

· projekti terviklikkust;

· jooniste, seletuskirjade ja spetsifikatsioonide omavahelist vastavust;

· erinevate projektiosade omavahelist kooskõla;

· lahenduste ehitatavust;

· lahenduste kasutajasõbralikkust ja hooldatavust;

· ehitushanke läbiviimiseks vajaliku detailsusastme olemasolu;

3. Ehitusprojekti ekspertiisi tegija peab:
· kontrollima projekti vastavust kehtivatele projekteerimise normidele ja standarditele;

· kontrollima projekti vastavust nii vormilt kui sisult põhiprojekti staadiumile, sh jooniste, kirjelduste ja spetsifikatsioonide piisavale detailsusele;

· kontrollima ehitustööde kvaliteedinõuete olemasolu ja piisavust;

· kontrollima tööde teostamiseks üksikasjaliste juhiste olemasolu ja nende piisavust;

· kontrollima, kas ehitusmahud ehitusmahtude tabelis vastavad projektile;

· kontrollima projekti muid olulisi lahendusi, kirjeldusi;
· kontrollima ehitusprojekti nii, et projekt oleks täielik ning ehitusprotsessi käigus ei esineks lahendamata projekti osasid, mis võimaldaks ehitustööde teostajal esitada hilisemaid projekti puudujääkidest tingitud lisatöid;
· kontrollima, kas ehitusprojekt on terviklik ning ehitusprojekti osad omavahel sobivad, kas on tagatud ehitise osade koostoimimine;
· kontrollima projektis kasutus- ja hooldusjuhendite olemasolu;

· tegema ettepanekuid ehitusprojekti muutmise osas, mis tagavad parimal moel Tellija eesmärgi saavutamist;
· kontrollima ja andma oma ekspertarvamuse võimalike projektimuudatuste ja projektitäienduste osas ning nende mõjust Tellija eesmärgile ja ehituse maksumusele;
4. Ehitusprojekti ekspertiisi tegev spetsialist (pädev isik) on kohustatud osutama teenust asjatundlikult ja erapooletult, olles sõltumatu muuhulgas ehitusprojekti ekspertiisi objektiks oleva ehitise tellijast, projekteerijast, ehitajast, ehitisse paigaldatavate ehitustoodete müüjatest ning tootjatest. 
5. Ehitusprojekti ekspertiisi tulemusena koostatakse ehitusprojekti ekspertiisi aruanne, mis esitatakse Hankijale digitaalselt allkirjastatult andmekandjal.
6. Ekspertiisi tulemusel esitatavad hinnangud

Ekspertiisi aruanne peab sisaldama vähemalt järgmisi hinnanguid:

· Projekti üldine kvaliteedihinnang;
· Vastavus lähteülesandele;
· Vastavus õigusaktidele ja standarditele;
· Vastavus põhiprojekti staadiumi nõuetele;
· Hinnang projekti osade omavahelisele kooskõlale;
· Hinnang projekti arusaadavusele ja ehitatavusele;
· Hinnang ehitushanke läbiviimise valmisolekule;
· Hinnang projekti puudustele ja riskidele;
· Kokkuvõte projekti nõuetele vastavusest;
Ekspertiisi dokumenteerimine

Kõik ekspertiisi käigus avastatud puudused kantakse Eksperdi poolt koostatud märkuste koondtabelisse.

Iga märkuse kohta tuleb esitada:

· projektiosa;

· viide joonisele või seletuskirjale;

· puuduse kirjeldus;

· viide nõudele või standardile;

· ettepanek puuduse kõrvaldamiseks;
Ekspert koordineerib märkuste tabeli täitmist kuni kõikide osapoolte jaoks vastuvõetava lahenduse saavutamiseni.
Järelkontroll

· Pärast ekspertiisi märkuste väljastamist vaatab Ekspert läbi projekteerija vastused ja parandatud projektlahendused.
· Juhul kui parandatud projekt ei vasta nõuetele, teostatakse täiendavad järelkontrollid kuni projekti nõuetele vastavuse saavutamiseni. 

Ekspertiisi ajakava
· Projekti ekspertiisi teostamise tähtaeg on 21 kalendripäeva projekti esitamisest.
· Parandatud projekti järelkontrolli teostamise tähtaeg on 10 kalendripäeva parandatud projekti esitamisest.

· Vajadusel viiakse läbi korduvad järelkontrollid kuni ekspertiisi edukaks lõpetamiseks vajalike puuduste kõrvaldamiseni. 

Ehitustööde omanikujärelevalve

Järelevalve teenuse sisu

1. Kontrollida ehitustöövõtu täitmise vastavust Eesti Vabariigis kehtivatele normidele, standarditele ja eeskirjadele;

2. Kontrollida tööde, seadmete, materjalide ja toodete vastavust kehtivatele normidele ja standarditele ning seda tõendavate dokumentide olemasolu;

3. Ehitustöövõtu täitmisel mitte lubada kasutada hankedokumentidele, projektile ja ehitustöövõtu lepingule mittevastavaid seadmeid, materjale ja ehitustooteid;

4. Kontrollida tööde vastavust ja maksumust hankedokumentidele, projektile ja ehitustöövõtu lepingule; teavitada kirjalikult Tellijat teenuse osutamise käigus avastatud puudustest ehitamisel või juhtida tähelepanu tõenäoliselt tekkivatele puudustele. Teated peavad olema esitatud kirjalikku taasesitamist võimaldavas vormis, mis tagaks ka hilisema võimaluse tuvastada nende esitamise täpne aeg ja esitaja;

5. Kontrollida Töövõtja poolt esitatud aktide ja arvete õigsust;

6. Teostada tööde üle tehnilist kontrolli ja osaleda seadmete ning süsteemide töö testimistel;

7. Kontrollida tehtud tööde vastavust ehitustöövõtu lepingus, ehitusprojektis ja hankedokumentides kokkulepitud tingimustele ja kvaliteedile s.h. kontrollida kaetud tööd;

8. Osaleda ehitustöövõtu üksikute vastutusrikaste tööde vastuvõtmisel;

9. Osaleda ehitusobjekti töömaakoosolekutel ja objekti vastuvõtu komisjoni töös;

10. Olla Viru-Nigula Vallavalitsuse poolseks esindajaks ehitamise käigus tekkivate küsimuste lahendamisel, kontrollida ehituse dokumenteerimise korrektsust ja õigsust;

11. Pidada ehitusjärelevalve päevikut, milles fikseerida ehitamise käigus avaldunud hankedokumentidest, projektist ja töövõtulepingust kõrvalekaldumised ning ehitusnormide ja –eeskirjade ning ehitus-montaažitööde tegemise nõuete rikkumised, samuti nende kõrvaldamiseks ette võetavad meetmed ning rikkumiste kõrvaldamise tähtajad;

12. Teostada tööde läbiviimisel ohutuse kontrolli ja viivitamatult informeerida Tellijat võimalikest ohutusnõuete rikkumistest või muudest kohapeal ilmnenud asjaoludest, mis ohustavad tööde läbiviimist või Tellija vara, inimeste elu või tervist või keskkonda;

13. Nõuda ehitajalt teostusjoonised koheselt pärast töö tegemist ning kontrollida üle täitedokumentatsiooni vastavus õigusaktidele ning selle sisu vastavust tegelikule olukorrale. Veenduda, et kontrollimise käigus leitud vead on parandatud ja üleantud dokumentatsiooni maht ja sisu on piisav ja õige;

14. Omanikupoolse ehitusjärelevalve teostaja peab olema võimeline suhtlema Tellija ja Peatöövõtja esindajatega suuliselt nii eesti kui vene keeles;

Omanikujärelevalve tööde periood ja maht

· Ehitustööde teostamise periood on 01.juuni kuni 31.august 2027 aastal.
· Töövõtja spetsialistid peavad viibima ehitusplatsil nii palju kui on vaja lepingukohustuste ja tööülesannete korrektseks ja nõuetekohaseks täitmiseks. 

TEHNILISE KIRJELDUSE LISAD

Lisa 1 - Projekteerimise lähteülesanne

Lisa 2 - Ekspertiisiks esitatav Aseri jäätmejaama põhiprojekt

Lisa 3 – Pakkumise maksumuse vorm

Lisa 4 – Vastutavate spetsialistide nimekiri

